রয়্যাল চ্যালেঞ্জার্স বেঙ্গালুরু
রয়্যাল চ্যালেঞ্জার্স বেঙ্গালুরু (কন্নড়: ರಾಯಲ್ ಚಾಲೆಂಜರ್ಸ್ ಬೆಂಗಳೂರು; পূর্বতন নাম: রয়্যাল চ্যালেঞ্জার্স ব্যাঙ্গালোর) হল ইন্ডিয়ান প্রিমিয়ার লিগের বেঙ্গালুরু, কর্ণাটক ভিত্তিক ক্রিকেট প্রতিনিধিত্বকারী একটি দল। দলটি এখন পর্যন্ত তিন বার ফাইনাল খেলতে পেরেছে, যেখানে যথাক্রমে ২০০৯ ডেকান চার্জার্সের কাছে ২০১১ সালে চেন্নাই সুপার কিংস এবং ২০১৬ সালে সানরাইজার্স হায়দ্রাবাদের কাছে পরাজিত হয়। এছাড়াও দলটি ২০১১ সালের চ্যাম্পিয়ন্স লিগ টুয়েন্টি২০ প্রতিযোগীতায় রানার্স-আপ হওয়ার গৌরব অর্জন করে। চ্যালেঞ্জার্সের ঘরের মাঠ হল বেঙ্গালুরুর এম. চিন্নাস্বামী স্টেডিয়াম। বর্তমানে দলটির অধিনায়ক হিসেবে ফাফ দু প্লেসিস এবং সঞ্জয় বাঙ্গার কোচ হিসেবে দায়িত্ব পালন করছেন। বিজয় মালিয়া দলটির মালিক। এছাড়াও দলটির পরিচালক হিসেবে রয়েছেন সিদ্ধার্থ মালিয়া।